bg en bg ru uk bg bg uk ru bg bg bg de bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Оздравял от тежко заболяване мъж помага на болен младеж | milostiv.org
English | Присъединете се към нас
Преди време 26-годишният Павлин Маринов от Павликени научава, че страда от онкологично заболяване, към което впоследствие се прибавя и автоимунното заболяване миастения гравис. След като претърпява операция и последвало лечение, сега младият мъж вече е по-добре и продължава да се възстановява.
За да запълни времето си един ден той решава да се захване с изработката на макети на възрожденски къщи. Решението му не е случайно, тъй като Павел е завършил строителен техникум във Велико Търново и познава архитектурата и строителството. Освен това той има висше образование и по специалността Експлоатация на флота и на пристанищата от русенския университет.
Макетите на възрожденските къщи, Павел изработва от подръчни материали: дърво, камък, борови шишарки. А от скоро експериментира и със съвременни строителни материали. Направата на една къща отнема различно време, според нейната сложност и според здравословното му състояние в момента. Когато се чувства добре и е енергичен и работоспособен, той завършва макета за около месец.
Досега Павел вече е направил седем макета, които е показал за пръв път на подредената изложба за празника на родното му село Стамболово, Павликенско. Тогава му хрумва и идеята да продава макетите си, а парите да дава за благотворителна кауза, за спасяване на друг човешки живот - този на неговия съгражданин от Павликени, Йордан Петров, който също страда от тежко заболяване Лимфом на Ходжкин. „Реших да помогна на Данчо, защото лично аз съм изпитал това, през което той минава сега. Знам какво е да се бориш за живота си и да имаш нужда от подкрепа, когато събираш средства за лечението си. Но дори и да не беше така, аз смятам, че не е нужно лично да си преживял едно подобно тежко заболяване, за да решиш да помогнеш на човек, нуждаещ се”, твърди Павел.
Цените на макетите му са символични, от 30 до 50 лв. и се продават онлайн. С тези пари той едва успява да си избие разходите заматериалите. Не смее обаче да ги направи по-скъпи, защото все пак не е професионалист, а и хората не могат да си позволят да отделят кой знае колко средства за подобни цели, пък било то и с благотворителна насоченост.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org